એમ.બી.એસ. સ્પષ્ટ બોલેલા કે મારી પાસે વીસ વર્ષ છે, વીસ વર્ષમાં ઓઇલનું મૂલ્ય શૂન્ય હશે. ‘વિઝન ૨૦૩૦’ની સફળતા માટે એમણે મેકકિન્સ્લી એન્ડ કંપનીની કન્સલ્ટન્સી લીધી. ચીન, રશિયા, અમેરિકા ગયા. માર્ક ઝુકરબર્ગ જેવી હસ્તીઓ સાથે બેઠક કરી. કેટલાય રોકાણકારો ‘ને સાહસવીરોને સમજાવવાનું મિશન ઉપાડ્યું. સાઉદી અરેબિયા ઓઇલ સિવાયના ધંધામાં જલ્દી ‘ને ઉચ્ચ પ્રગતિ કરે એ માટે એ સતત કાર્યરત રહ્યા. સાઉદીના સમાજનું પાયામાંથી રૃપાંતર કરવું એ પણ એમનું એક મુખ્ય લક્ષ્ય છે.